ai4bharat/Pralekha huggingface dataset:
హోం మంత్రిత్వ శాఖ
జమ్ము కాశ్మీర్ పునర్ వ్యవస్థీకరణ ఆర్డర్ 2020
కొత్తగా ఏర్పడిన జమ్ము కాశ్మీర్ కేంద్ర పాలిత ప్రాంతానికి కేంద్ర చట్టాలు అమలులోకి తెచ్చేందుకు వీలుగా , ఒకప్పటి జమ్ము కాశ్మీర్ రాష్ట్రానికి ప్రత్యేకంగా ఉన్న రాష్ట్ర చట్టాల అనుసరణ, సవరణకు కేంద్ర హోంమంత్రిత్వశాఖ  ఆర్డర్ జారీచేసింది. ఇందుకు సంబంధించి ఒక గెజిట్ నోటిఫికేషన్ జారీచేసింది.
(Visitor Counter : 183
రసాయనాలు, ఎరువుల మంత్రిత్వ శాఖ
దేశంలో 2021 ఖరీఫ్ సీజన్లో ఎరువులను అందుబాటులో ఉంచేందుకు ప్రభుత్వం తీసుకున్న చర్యలు
2020-21 రబీ సీజన్లో దేశవ్యాప్తంగా ఎరువుల అందుబాటు సంతృప్తికరంఆ ఉంది. కొవిడ్ -19 మహమ్మారి కారణంగా ఎదురైన సవాళ్లు ఉన్నప్పటికీ ఎరువుల ఉత్పత్తి, దిగుమతులు, సకాలంలో వాటి రవాణా చాలినంతగా ఉన్నాయి.
2021 ఖరీఫ్సీజన్కు సంబంధించి రాష్ట్రాలు, కేంద్ర పాలిత ప్రాంతాలతో సంప్రదించి డిపార్టమెంట్ ఆఫ్ అగ్రికల్చర్, ఫార్మర్వెల్ఫేర్  తగిన అంచనాలను రూపొందించింది. దీనిని డిపార్టమెంట్ ఆఫ్ ఫర్టిలైజర్స్కు తెలియజేసింది. డిపార్టమెంట్ ఆఫ్ ఫర్టిలైజర్స్ వివిధ ఎరువుల తయారీదారులతొ సమావేశమై దేశీయంగా ఎరువుల ఉత్పత్తి లక్ష్యాలనుఖరారు చేసింది. అలాగే దానిని ఎప్పటికప్పుడు గమనిస్తూవచ్చింది.
దేశీయ యూరియా ఉత్పత్తి, దేశంలో డిమాండ్ అంచనాకు మధ్య ఉన్నతేడాను పూడ్చేందుకు సకాలంలో దిగుమతులను తగినంతగా అందుబాటులో ఉంచేందుకు ప్రణాళికరూపొందించడంజరిగింది. పిఅండ్ కె ఎరువుల విషయంలో దిగుమతులు ఒజిఎల్ ( ఓపెన్ అండ్ జనరల్ లైసెన్స్ కింద వస్తాయి. ఇందులో ఫర్జిలైజర్ కంపెనీలు వాటి వాణిజ్య అవసరాలకు అనుగుణంగా ముడిసరుకును దిగుమతి చేసుకోవచ్చు.
2021 ఖరీఫ్ సీజన్ కుసన్నద్ధత ను అంచనావేసేందుకు కేంద్ర సి అండ్ ఎఫ్ మంత్రి శ్రీ డి . వి. సదానంద గౌడ్ వివిధ ఎరువుల కంపెనీల సిఎండిలు, ఎండిలతో 15-03-2021న సమావేశమయ్యారు. దేశీయంగా ఉత్పత్తి, రానున్న ముడిసరుకుల దిగుమతులు, తుది రూపం సంతరించుకున్న ఎరువులఅందుబాటు గురించి సవివరంగా చర్చించారు. ఇందుకు తదనంతర పరిస్థితులపై తిరిగి సమీక్షా సమావేశాన్ని 2021 ఏప్రిల్ 1న ఫర్టిలైజర్స్ శాఖ కార్యదర్శి అధ్యక్షతన వివిధ ఎరువల కంపెనీల తో సమావేశం నిర్వహించారు. వివిధ ఎరువుల కంపెనీలు తమ సన్నద్ధత, ఇన్వెంటరీ పొజిషన్, 2021 ఖరీఫ్కు సరకురవాణా ప్రణాళికలకు సంబంధించిన ప్రణాళికల వివరాలను సమర్పించారు. పిఅండ్ కె ఎరువుల ముడి సరకుల ధరలు పెరిగినట్టు ఈ సమావేశంలో ఎరువుల కంపెనీలు తెలియజేశాయి.
ఇఫ్కో కాంప్లెక్స్ ఎరువుల ధరలు సవరించే విషయంపై కేంద్ర సిఅండ్ఎఫ్ మంత్రి శ్రీ డి.వి.సదానంద డౌడ డిపార్టమెంట్ ఆఫ్ ఫర్టిలైజర్స్, ఇఫ్కో ప్రతినిధులతో 08-04-2021న సమావేశం నిర్వహించారు. అలాగే ప్రస్తుత డిఎపి నిల్వలను పాత ధరలకే రైతులకు విక్రయించాలని సూచించారు. దీనిని ఇఫ్కో ధృవీకరించింది. డిఎపి ,కాంప్లెక్స్ ఎరువులను అందుబాటులో ఉన్న సుమారు 11.26 లక్షల మెట్రిక్ టన్నుల స్టాక్ను పాత ధరలకు విక్రయించనున్నట్టు తెలిపింది.
ఇందుకు సంబంధించి తిరిగి ఫర్టిలైజర్జ్ కార్యదర్శి అధ్యక్షత న 2021ఏప్రిల్ 9న సమావేశాన్ని నిర్వహించడం జరిగింది. ఇందులో ఎరువుల అందుబాటు అంశాన్ని ప్రత్యేకించి పిఅండ్ కె ఎరువుల అందుబాటు ను సమీక్షించడం జరిగింది. ఖరీఫ్ సీజన్ లో బాగా డిమాండ్ ఉండే సమయానికంటే ముందుగానే ఎరువులను తగినంతగా ఆయా ప్రాంతాలకు తరలించి ఉంచాల్సిందిగా కంపెనీలకు సూచించడం జరిగింది. ఇందుకు తయారీ దారులు, దిగుమతిదారులు నిర్దేశిత లక్షాలకు అనుగుణంగా దేశీయంగా ఉత్పత్తి సాధించేందుకు, ఎరువులను దిగుమతి చేసుకునేందుకు హామీ ఇచ్చారు.
ఇటీవలి సంవత్సరాలలో ఎరువుల లభ్యత సంతృప్తికర స్థాయిలో ఉంటూ వచ్చిందని,అన్ని కంపెనీలు నిరంతర కృషి ద్వారా అదే పరిస్థితిని కొనసాగించాలని అన్ని కంపెనీలకూ స్పష్టంగా సూచించడం జరిగింది. ఫర్టిలైజర్ అసోసియేషన్ ఆఫ్ ఇండియా  ఇందుకు సంబంధించి ఒక విశ్లేషణను అందిస్తూ, వివిధ రాష్ట్రాలలో ఉన్న వివిధ ఎరువులు రాగల మూడు నెలల వరకు సరిపోతాయనితెలిపింది. రైతుల ప్రయోజనాలను దృష్టిలోపెట్టుకుని, ఎరువుల నిల్వలు, ఎరువుల ధరల విషయంపై ప్రభుత్వం నిశితంగా పరిశీలిస్తున్నది.
రహదారి రవాణా, హైవేల మంత్రిత్వ శాఖ
జాతీయ భద్రత మురియు వ్యక్తుల పాత్ర ప్రాముఖ్యతను వివరించిన జనరల్ వి.కె సింగ్
కేంద్ర రోడ్డు రవాణా మరియు రహదారుల శాఖ సహాయమంత్రి జనరల్ వి.కె. సింగ్ జాతీయ భద్రతలో వ్యక్తుల పాత్ర యొక్క ప్రాముఖ్యతను వివరించారు. దేశ భద్రతలో ప్రతి ఒక్కరి భాగస్వామ్యం ఏ విధంగా ఉంటుందన్న దానిపై మాట్లాడారు. జాతీయ భద్రత అంటే కేవలం రక్షణ సిబ్బంది బాధ్యత మాత్రమే అని భావిస్తాం. కానీ జాతీయ భద్రత విస్తృత అర్థాన్ని కలిగి ఉంది.
నిన్న ఇండియన్ ఇనిస్టిట్యూట్ ఆఫ్ పబ్లిక్ అడ్మినిస్ట్రేషన్  లో ‘నేషనల్ సెక్యూరిటీ డైలాగ్’ పై ప్రసంగించిన మాజీ చీఫ్ ఆఫ్ ఆర్మీ స్టాఫ్ఎక్సోరెటెడ్ మార్పుకు నాంది పలికాలని సభికులకు సూచించారు. సంపూర్ణ జాతీయ భద్రతను సాధించడానికి మన ఆలోచన విధానం మారాల్సిన అవసరం ఉందని ఆయన అభిప్రాయపడ్డారు. విడివిడిగా ఉంటూ మనం జాతీయ భద్రతను సాధించలేమని బాహ్య భద్రత, అంతర్గత భద్రత, ఇంధన భద్రత, సైబర్ భద్రత వంటి అన్ని భద్రతా విషయాలతో కూడిన సమగ్ర విధానం ఇది అని తెలిపారు.
భద్రతా అంశాలైన రక్షణ ఉత్పత్తుల కొనుగోళ్లు, సైబర్ అంతరిక్ష భద్రత మరియు సాంకేతిక పరిజ్ఞానంపై స్వావలంబనను సాధించడంతో పాటు సాంకేతిక పరిజ్ఞానం, ఆవిష్కరణ మరియు నైపుణ్యం గల విధానం గురించి కేంద్రమంత్రి వివరించారు. ఆత్మనిర్బర్ భారత్ పై ఆయన ఉద్ఘాటించారు. రక్షణ పరికరాలతో పాటు ఇతర రంగాల్లో స్వదేశీ భారత్ లేదా స్వయం సమృద్ధి భారత్ అని తెలిపారు.
ఈ సమావేశానికి ఐఐపిఎ అధ్యాపకులు, సీనియర్ సిబ్బంది హాజరయ్యారు. 46 వ అడ్వాన్స్డ్ ప్రొఫెషనల్ ప్రోగ్రామిన్ పబ్లిక్ అడ్మినిస్ట్రేషన్ - తో పాటు ఐఐపీఎ యొక్క ప్రాంతీయ మరియు స్థానిక శాఖల సభ్యులు ఆన్లైన్ విధానంలో కార్యక్రమంలో పాల్గొన్నారు.
ఐఐపిఎలోని మహాత్మా గాంధీ, సర్దార్ వల్లభాయ్ పటేల్ విగ్రహాలకు జనరల్ వి కె సింగ్ పూలమాలలు వేశారు.
రైల్వే మంత్రిత్వ శాఖ
2023, జూన్ 30వ తేదీ వరకు 48 గతి శక్తి మల్టీ-మోడల్ కార్గో టెర్మినల్స్ ప్రారంభించబడ్డాయి
కార్గో టెర్మినల్స్ ఏర్పాటులో ఇండస్ట్రీ నుంచి పెట్టుబడులను పెంచడానికి, 'గతి శక్తి మల్టీ-మోడల్ కార్గో టెర్మినల్ ' పాలసీ ప్రారంభించబడింది, ఇందులో గతి శక్తి మల్టీ-మోడల్ కార్గో టెర్మినల్లను రైల్వేయేతర ఏజెన్సీలు అభివృద్ధి చేస్తున్నాయి.
జూన్ 30, 2023 వరకు, దేశవ్యాప్తంగా మొత్తం 48 గతి శక్తి మల్టీ-మోడల్ కార్గో టెర్మినల్  ప్రారంభించబడ్డాయి. ఇందులో జార్ఖండ్లోని 05 గతి శక్తి మల్టీ-మోడల్ కార్గో టెర్మినల్ లు ప్రారంభించగా.. అందులో పట్రాటు, సింద్రీ, గొడ్డ, పాకూర్ మరియు థాపర్నగర్లో ఉన్నాయి.
గతి శక్తి మల్టీ-మోడల్ కార్గో టెర్మినల్  పాలసీ నిబంధనల ప్రకారం, ప్రైవేట్ పార్టీలు/ఏజెన్సీలు/కంపెనీలు సెటప్ టెర్మినల్స్ కోసం ముందుకు వస్తాయి. గతి శక్తి కార్గో టెర్మినల్ ఆపరేటర్లు 'ఇన్ ప్రిన్సిపల్ అప్రూవల్' మంజూరు అయిన ఇరవై నాలుగు నెలల్లో నిర్మాణాన్ని పూర్తి చేయాల్సి ఉంటుంది.
గతి శక్తి మల్టీ-మోడల్ కార్గో టెర్మినల్  విధానం భారతీయ రైల్వేలలో ప్రైవేట్ రంగ భాగస్వామ్యాన్ని పెంపొందించడంలో సహాయపడుతుంది. తద్వారా ప్రత్యక్ష మరియు పరోక్ష ఉపాధి అవకాశాలను సృష్టిస్తుంది. ఉపాధి కల్పనలో గుణకార ప్రభావాన్ని కలిగి ఉన్నందున సంఖ్యను నిర్ధారించలేము.
రైల్వేలు, కమ్యూనికేషన్లు మరియు ఎలక్ట్రానిక్ & ఇన్ఫర్మేషన్ టెక్నాలజీ మంత్రి శ్రీ అశ్విని వైష్ణవ్ ఈరోజు లోక్సభలో ఒక ప్రశ్నకు లిఖితపూర్వక సమాధానంలో ఈ సమాచారాన్ని అందించారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
వినియోగదారుల హక్కుల, ప్రయోజనాల పరిరక్షణ దిశగా పనిని కొనసాగిస్తున్న కేంద్ర వినియోగదారుల పరిక్షణ అథారిటీ
కోవిడ్-19 మహమ్మారి కాలంలో తప్పుదోవపట్టించే, భ్రమింపచేసే ప్రకటనలు ఇచ్చిన కంపెనీలకు షోకాజ్ నోటీసులు జారీ
వినియోగదారుల హక్కులు, ప్రయోజనాలను కాపాడేందుకు కేంద్ర వినియోగదారుల పరిరక్షణ అథారిటీ ఏర్పాటు చేసినప్పటి నుంచీ సానుకూల చర్యలు తీసుకుంటోంది. ప్రస్తుతం అమలులో ఉన్న చట్టం కింద వినియోదారులకు అందించిన పరిరక్షణలను సంరక్షణ, వినియోగదారులు అనుభవించే అంశాలను నిరోధించే సమస్యలను తగిన చర్యలను సూచిస్తూ వాటి ప్రభావవంతమైన అమలు కోసం సమీక్షించడం అథారిటీకి సంబంధించి చట్టంలో పొందుపరిచిన విధులలో ముఖ్య విధి.
కోవిడ్-19 మహమ్మారి కాలంలో వివిధ వినియోగదారుల వస్తువులు/ ఉత్పత్తులకు సంబంధించి వారిని తప్పుదోవ పట్టించే విధమైన వివిధ ప్రకటనలు రావడాన్ని పట్టి చూపుతూ, వాటర్ ప్యూరిఫయర్, ఫ్లోర్ క్లీనర్, దుస్తులు, డిస్ ఇన్ఫెక్టెంట్లు, ఫర్నిచర్ తదితర కంపెనీలకు సిసిపిఎ స్వయంగా  షోకాజ్ నోటీసులను జారీ చేసింది. వినియోగదారుల మనోభావాలను చౌక వాణిజ్య లాభాల కోసం దోచుకోవడానికి తప్పదోవ పట్టించే ప్రకటనలను నీతినియమాలు లేని వ్యాపారులను సిసిపిఎ చర్య తప్పనిసరిగా నిరోధిస్తుంది. ఇటువంటి అనుచిత వాణిజ్య పద్ధతులకు పాల్పడిన కాబ్ సముదాయాన్ని అదనంగా వసూలు చేసిన మొత్తాన్ని తిరిగి చెల్లించవలసిందిగా నోటీసు జారీ చేయడం జరిగింది.
సిసిపిఎ వినియోగదారుల ప్రయోజనాలను, హక్కులను పరిరక్షించేందుకు సిసిపిఎ పనిని కొనసాగిస్తుంది. జాతీయ వినియోగదారుల హెల్ప్లైన్ అందుకున్న వినియోగదారుల ఫిర్యాదుల విశ్లేషించిన అనంతరం,ఐఎంపిఎస్, యుపిఐ తదితర అంతర్ బ్యాంకింగ్ సేవలు వినియోగించినప్పుడు ఫెయిల్డ్ / కాన్సిల్డ్ ట్రాన్సాక్షన్లలో డబ్బులు వినియోగదారులకు తిరిగిరానప్పుడు లేక చెప్పిన కాలానికి సెటిల్మెంట్ చేయాల్సిన క్లెయిములకు కట్టుబడనప్పుడు, సక్టార్ రెగ్యులేటర్, రిజర్వ్ బ్యాంక్ ఆఫ్ ఇండియాతో ప్రస్తావించి, వినియోగదారుల హక్కులను పరిరక్షించే పనిని సిసిపిఎ చేపట్టింది.
వినియోగదారుల క్లెయిమ్ మొత్తంలో జాప్యం జరుగకుండా, పాలసీదారుల ప్రయోజనాల నిబంధనలు, 2017లో నిర్దేశించిన కాలపరిమితులకు ఇన్సూరెన్స్ కంపెనీలు కట్టుబడి వినియోగదారుల సమస్యలను చేపట్టవలసింది ఇన్సూరెన్స్ రెగ్యులేటర్ అయిన ఆర్డిఎఐకి సిసిపిఎ సూచించింది.
కేంద్ర వినియోగదారుల పరిరక్షణ అథారిటీని 24 జులై, 2020న వినియోగదారుల పరిరక్షణ చట్టం, 2019లోని సెక్షన్ కింద ఏర్పాటు చేశారు. వినియోగదారుల హక్కుల ఉల్లంఘన, అవినీతికరమైన వ్యాపార పద్దతులు,వినియోగదారులకు, ప్రజలకు హాని చేసే తప్పుడు, తప్పుదోవ పట్టించే ప్రకటనలకు సంబంధించిన వ్యవహారాలను క్రమబద్ధం చేసి, వినియోగదారుల హక్కులను ప్రోత్సహించి, పరిరక్షించి అమలు చేయడం ఈ సంస్థ లక్ష్యం. వినియోగదారుల హక్కుల ఉల్లంఘనలపై దర్యాప్తు నిర్వహించి, ఫిర్యాదులను/ దోషారోపణ నియోగించి, సురక్షితం కాని సరుకును, సేవలను వెనక్కి తీసుకోవలసిందిగా ఉత్తర్వులు జారీ చేయడం, అవినీతికరమైన వాణిజ్య పద్దతులను, తప్పుదోవ పట్టించే ప్రకటనలను నిలిపివేయడం, వాటి ఉత్పత్తిదారులు/ ఎండార్సర్లు/ ప్రచురణకర్తలపై జరిమానా వేసేందుకు ఈ సంస్థకు అధికారాలు ఉన్నాయి.
ప్రధాన మంత్రి కార్యాలయం
అమెరికా అధ్యక్షునితో ప్రధానమంత్రి సమావేశం
అమెరికా అధ్యక్షుడు జోసెఫ్ ఆర్. బైడెన్, ప్రధానమంత్రి శ్రీ నరేంద్రమోదీ సమావేశం 2021 సెప్టెంబర్ 24న అత్యంత సుహృద్భావపూర్వకం, ఉత్పాదకంగా జరిగింది.
2021లో బైడెన్ అధ్యక్షుడుగా అధికార పగ్గాలు చేపట్టిన అనంతరం ఉభయుల మధ్య జరిగిన తొలి ముఖాముఖి సమావేశం ఇదే. భారత-అమెరికా సమగ్ర ప్రపంచ వ్యూహాత్మక భాగస్వామ్యం తీరును ఉభయులు సమీక్షించేందుకు ఈ అవకాశాన్ని వినియోగించుకున్నారు. ద్వైపాక్షిక సహకారం మరింత బలోపేతం చేయగల సామర్థ్యం ఆ భాగస్వామ్యానికున్నదని వారు అభిప్రాయపడ్డారు. ప్రజాస్వామిక విలువలు, టెక్నాలజీ, వాణిజ్యం, ప్రజల ప్రతిభ, ట్రస్టీ స్వభావం, అన్నింటినీ మించి నమ్మకం ఆధారంగా భారత, అమెరికా పరివర్తిత దశాబ్దిలోకి ప్రవేశిస్తున్నాయని ప్రధానమంత్రి అభిప్రాయపడ్డారు. త్వరలో విభిన్న రంగాల మధ్య జరుగనున్న ద్వైపాక్షిక చర్చలు; విదేశీ, రక్షణ మంత్రుల వార్షిక 2+2 చర్చలను ఆహ్వానిస్తూ అవి భవిష్యత్తుకు ప్రాధాన్యతలను గుర్తిస్తాయని ఉభయులు భావించారు.
కోవిడ్-19 తాజా స్థితిని, మహమ్మారిని అదుపులోకి తేవడానికి భారత-అమెరికా మధ్య సహకారం గురించి ఉభయ నాయకులు చర్చించారు. వ్యాక్సినేషన్ విషయంలో భారతదేశం కృషిని, కోవిడ్ సహాయం అందించేందుకు ప్రపంచ స్థాయిలో ఉభయులు చేస్తున్న ప్రయత్నాలను అధ్యక్షుడు బైడెన్ ప్రశంసించారు.
ద్వైపాక్షిక వాణిజ్యం మరింత విస్తరించేందుకు విస్తృత అవకాశాలున్నాయని అంగీకరిస్తూ ఈ ఏడాది చివరిలో జరుగనున్న తదుపరి వాణిజ్య విధాన ఫోరమ్ లో వాణిజ్య అనుసంధానత పెంచేందుకు చర్యలను గుర్తిస్తారని వారు అంగీకారానికి వచ్చారు. భారత-అమెరికా వాతావరణ, స్వచ్ఛ ఇంధన అజెండా 2030 కింద స్వచ్ఛ ఇంధన అభివృద్ధి, అమలుకు సంబంధించిన కీలక టెక్నాలజీలను ప్రవేశపెట్టే ప్రక్రియ వేగవంతం చేయాలని వారు అంగీకరించారు. అమెరికాలో భారత సంతతి ప్రజలు భారీ సంఖ్యలో ఉన్నారన్న విషయం ప్రధానమంత్రి గుర్తు చేస్తూ ఉభయ దేశాలు ప్రజల మధ్య ప్రత్యక్ష సంబంధాలు, ఉన్నత విద్యారంగంలో బంధాన్ని, రాకపోకలను మరింతగా పెంచుకోవాల్సిన అవసరం గురించి ప్రత్యేకంగా ప్రస్తావించారు.
ఆఫ్గనిస్తాన్ లో ప్రస్తుత పరిస్థితితో సహా దక్షిణాసియా ప్రాంతీయ పరిణామాలపై ఉభయులు పరస్పరం అభిప్రాయాలు తెలియచేసుకోవడంతో పాటు ప్రపంచంలో ఉగ్రవాదాన్ని నిర్మూలించేందుకు కలిసికట్టుగా కృషి చేయాలన్న కట్టుబాటును పునరుద్ఘాటించారు. సీమాంతర ఉగ్రవాదాన్ని ఖండించారు. తాలిబన్లు తమ కట్టుబాట్లకు కట్టుబడాలని పిలుపు ఇస్తూ ఆఫ్గన్ల మానవ హక్కులను గౌరవించాలని, ఆఫ్గనిస్తాన్ కు మానవతాపూర్వక సహాయాన్ని అనుమతించాలని సూచించారు. అలాగే ఆఫ్గన్ ప్రజల పట్ల దీర్ఘకాలిక కట్టుబాటును దృష్టిలో ఉంచుకుని ఆఫ్గన్లందరికీ సమ్మిళిత, శాంతియుత భవిష్యత్తును అందించేందుకు పరస్పరం, ఇతర భాగస్వాములతో సన్నిహితంగా కృషి చేయాలని వారు అంగీకరించారు.
ఇండో-పసిఫిక్ ప్రాంతంపై కూడా అభిప్రాయాలు పరస్పరం తెలియచేసుకుంటూ ఆ ప్రాంతం స్వేచ్ఛాయుతంగా, దాపరికం లేనిదిగా, సమ్మిళితంగా ఉండాలన్న విషయంలో ఉభయుల ఉమ్మడి విజన్ ను పునరుద్ఘాటించారు.
వాతావరణ మార్పులు, ఉగ్రవాదం వంటి ప్రపంచ సమస్యలపై వ్యూహాత్మక దృక్కోణం, ఉమ్మడి ప్రయోజనాలు పరిగణనలోకి తీసుకుని అంతర్జాతీయ సంస్థల్లో కలిసికట్టుగా కృషి చేయాలని వారు అంగీకరించారు.
భారతదేశాన్ని సందర్శించాలని అధ్యక్షుడు బైడెన్ ను, ప్రథమ మహిళ డాక్టర్ జిల్ బైడెన్ ను ప్రధానమంత్రి శ్రీ మోదీ అహ్వానించారు. ఉన్నత స్థాయి సంప్రదింపులు కొనసాగించాలని, ద్వైపాక్షిక బంధాన్ని మరింత విస్తరించాలని, ప్రపంచ భాగస్వామ్యాలను మరింత సంపన్నం చేసుకోవాలని ఉభయులు అంగీకరించారు.
ప్రధాన మంత్రి కార్యాలయం
‘ఆజాదీ కా అమృత్ మహోత్సవ్’ కు సంబంధించిన కార్యక్రమాల ను ఈ నెల 12న ప్రారంభించనున్న ప్రధాన మంత్రి
సాబర్మతీ ఆశ్రమం నుంచి పాదయాత్ర కు ప్రధాన మంత్రి పచ్చజెండా ను చూపనున్నారు
India@75 లో భాగం గా జరప తలపెట్టిన వివిధ కార్యక్రమాల ను కూడా ప్రధాన మంత్రి ప్రారంభిస్తారు; సాబర్మతీ ఆశ్రమం లో సభికుల ను ఉద్దేశించి ఆయన ప్రసంగిస్తారు.
ప్రధాన మంత్రి శ్రీ నరేంద్ర మోదీ శుక్రవారం నాడు అంటే, ఈ నెల 12న అహమదాబాద్ లోని సాబర్మతీ ఆశ్రమం నుంచి ‘పాదయాత్ర’  కు పచ్చజెండా ను చూపనున్నారు. అలాగే ఆయన ‘ఆజాదీ కా అమృత్ మహోత్సవ్’  తాలూకు ఆది కార్యకలాపాల ను కూడా ప్రారంభిస్తారు. India@75 ఉత్సవాల కై ఉద్దేశించినటువంటి ఇతర వివిధ సాంస్కృతిక కార్యక్రమాల ను, డిజిటల్ కార్యక్రమాల ను సైతం ప్రధాన మంత్రి ప్రారంభించనున్నారు. సాబర్మతీ ఆశ్రమం లో ఉన్న జన సమూహాన్ని ఉద్దేశించి ఆయన ప్రసంగించనున్నారు. ఉదయం 10:30 గంటల కు మొదలయ్యే ఈ కార్యక్రమం లో గుజరాత్ గవర్నరు శ్రీ ఆచార్య దేవవ్రత్, కేంద్ర ప్రభుత్వం లో సహాయ మంత్రి  శ్రీ ప్రహ్లాద్ సింహ్ పటేల్ లతో పాటు గుజరాత్ ముఖ్యమంత్రి శ్రీ విజయ్ రూపాణీ కూడా పాల్గొననున్నారు.
‘ఆజాదీ కా అమృత్ మహోత్సవ్’
‘ఆజాదీ కా అమృత్ మహోత్సవ్’ అనేది భారతదేశాని కి స్వాతంత్య్రం వచ్చి 75వ సంవత్సరాలు కావడాన్ని స్మరించుకొనేందుకు భారత ప్రభుత్వం ఏర్పాటు చేస్తున్నటువంటి కార్యక్రమాల శ్రేణి కి పెట్టిన పేరు. ఈ మహోత్సవాన్ని ప్రజల భాగస్వామ్య భావన తో ఒక జన ఉత్సవం రూపం లో నిర్వహించనున్నారు.
ఈ ఉత్సవం లో భాగం గా అనుసరించవలసిన విధానాల ను, జరపవలసిన వివిధ కార్యక్రమాల ను రూపొందించడానికి ఒక జాతీయ అమలు సంఘాన్ని దేశీయ వ్యవహారాల మంత్రి నాయకత్వం లో నియమించడం జరిగింది. దీనిలోని ఆది కార్యక్రమాల ను 2022వ సంవత్సరం ఆగస్టు 15వ తేదీ కన్నా 75 వారాలు ముందుగానే ఈ నెల 12 నుంచే ఏర్పాటు చేయడం జరుగుతున్నది.
పాదయాత్ర
పాదయాత్ర కు ప్రారంభ సూచకం గా ఒక పచ్చజెండా ను ప్రధాన మంత్రి చూపనున్నారు. 81 మంది యాత్ర లో పాల్గొనే వారు అహమదాబాద్ లోని సాబర్మతీ ఆశ్రమం నుంచి నవ్ సారీ లోని దాండీ వరకు 241 మైళ్ళ దూరం ప్రయాణించనున్నారు. ఈ యాత్ర 25 రోజుల పాటు సాగి ఏప్రిల్ 5న ముగుస్తుంది. ఈ పాదయాత్ర దాండీ కి వెళ్ళే మార్గం లో వివిధ సమూహాల వారు దీనిలో చేరుతారు. పాదయాత్ర లో 75 కిలో మీటర్ల ఒకటో దశ కు కేంద్ర మంత్రి శ్రీ ప్రహ్లాద్ సింహ్ పటేల్ నాయకత్వం వహిస్తారు.
India@75 లో భాగం గా చేపట్టే వివిధ కార్యక్రమాలు
ఈ కార్యక్రమం లో భాగం గా India@75 ఇతివృత్తం తో నిర్ధరించిన కార్యక్రమాల ను మొదలుపెట్టడం జరుగుతుంది. వీటిలో చిత్రం, వెబ్ సైట్, గానం, ఆత్మనిర్భర్ చరఖా తో పాటు ఆత్మనిర్భర్ ఇన్ క్యుబేటర్ లు ఉంటాయి.
పైన ప్రస్తావించిన కార్యక్రమాల తో పాటు దేశ అజేయ భావన ను కీర్తించే ఒక సాంస్కృతిక కార్యక్రమాన్ని కూడా నిర్వహించడం జరుగుతుంది. దీనిలో సంగీతం, నృత్యం, ప్రవచనం, పీఠిక ను చదవడం  వంటివి భాగం గా ఉంటాయి. యువత శక్తి ని భారతదేశం తాలూకు భవిత గా అభివర్ణిస్తూ గాయక బృందంలో 75 గళాల తో పాటు 75 మంది నృత్య కళాకారులు కూడా ఈ కార్యక్రమం లో పాలుపంచుకోనున్నారు.
ఈ నెల 12న రాష్ట్రాల, కేంద్రపాలిత ప్రాంతాల ప్రభుత్వాలు కూడా భారతదేశం అంతటా కార్యక్రమాల ను ఏర్పాటు చేస్తున్నాయి. ఈ కార్యక్రమాల కు అదనం గా భారతీయ పురాతత్వ సర్వేక్షణ్ , సంస్కృతి మంత్రిత్వ శాఖ లోని మండల సాంస్కృతిక కేంద్రాలు, యువజన వ్యవహారాల మంత్రిత్వ శాఖ, టిఆర్ఐఎఫ్ఇడి ల తరఫు న ఈ సందర్భం లో వేరు వేరు కార్యక్రమాల ను రూపొందించడమైంది.
ప్రధాన మంత్రి కార్యాలయం
భూగ్రహం యొక్క సమృద్ధమైన జీవ వైవిధ్యాన్ని పరిరక్షించాలన్న ప్రతిన ను పునరుద్ఘాటించిన ప్రధాన మంత్రి
ప్రపంచ పర్యావరణ దినం సందర్భం లో, ప్రధాన మంత్రి శ్రీ నరేంద్ర మోదీ
(ట్విటర్ లో ‘‘#World Environment Day నాడు, మనం మన భూగ్రహం యొక్క సమృద్ధమైనటువంటి జీవ వైవిధ్యాన్ని పరిరక్షించాలన్న మన ప్రతిజ్ఞ ను పునరుద్ఘాటించుదాము. వృక్ష జంతు జాలాన్ని- దేనితో అయితే ధరిత్రి వృద్ధి పొందుతూ ఉన్నదో- అటువంటి వృక్ష జంతు జాలాన్ని పరిరక్షించేందుకు పూచీ పడడం కోసం మనం అందరమూ సామూహికం గా మన చేతనైనదంతా చేద్దాము. రాబోయే తరాల వారి కోసం మరింత ఉత్తమమైనటువంటి పుడమి ని మనం కానుక గా అందించెదము గాక’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 195.63 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 7.23 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,95,63,07,825
|
|
అందుబాటులోని నిల్వలు
|
|
7,23,07,840
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 195.63 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 7.23 కోట్లకు పైగా  డోసులు అందుబాటులో ఉన్నాయి.
ఆర్థిక మంత్రిత్వ శాఖ
పశ్చిమ బెంగాల్లో ప్రముఖ ట్రాన్స్మిషన్ టవర్ ఉత్పత్తి గ్రూపుపై సోదాలు నిర్వహించిన ఆదాయపు పన్ను శాఖ
విద్యుత్ ప్రసార & పంపిణీ  వ్యవస్థ, ఉక్కు వ్యవస్థలు, ఉక్కు ఇఆర్డబ్ల్యు పైపులు, పాలిమర్ ఉత్పత్తులు తదితరాల ఉత్పత్తిలో నిమగ్నమై ఉన్న కొలకతాలోని ప్రముఖ గ్రూప్పై ఆదాయ పన్ను శాఖ సోదాలు, స్వాధీనం ఆపరేషన్ను 24-08-2022న నిర్వహించారు. సోదాలు భాగంగా పశ్చిమ బెంగాల్, ఝార్ఖండ్లలో విస్తరించి ఉన్న 28 ఆవరణలలో జరిగాయి.
సోదాలు నిర్వహిస్తున్న క్రమంలో గ్రూపు చేపట్టిన వివిధ పన్ను ఎగవేత పద్ధతులను కనుగొన్నారు. నకిలీ ఖర్చును బయిటపెట్టే పత్రాలు, డిజిటల్ డాటా, వెల్లడించని నగదు అమ్మకాల వంటి నేరారోపణ సాక్ష్యాలు పెద్ద ఎత్తున వెలుగులోకి వచ్చాయి. అంతేకాకుండా, స్తిరాస్తుల కొనుగోలు, లెక్కలో చూపని నగదు రుణాల కోసం లెక్కల్లో చూపని నగదును ఉపయోగించిన సాక్ష్యాలను కనుగొని, స్వాధీనం చేసుకున్నారు.
తన ప్రధాన పనులకు అకామడేషన్ ఎంట్రీలను అందించేందుకు అనేక షెల్ కంపెనీలను గ్రూప్ ఉపయోగించుకున్నట్టు స్వాధీనం చేసుకున్న సాక్ష్యాల ప్రాథమిక విశ్లేషణ వెల్లడించింది. లెక్కల్లో చూపని డబ్బును వాటా మూలధనం/ అసురక్షిత రుణం ముసుగులో గ్రూపు వ్యాపారంలోకి షెల్ కంపెనీలు తిరిగి పంపినట్టు కనుగొన్నారు. ఇందుకు అదనంగా, అనేక షెల్ కంపెనీల అల్లిక ద్వారా మొత్తం రూ. 150 కోట్లకు పైగా విలువైన అకామడేషన్ ఎంట్రీలను కూడా కనుగొన్నారు.
ఈ సోదా చర్యలు ఇప్పటివరకూ మొత్తం రూ. 250 కోట్లకు పైగా లెక్కల్లోకి ఆదాయాన్ని కనుగొనడానికి దారి తీశాయి.
తదుపరి దర్యాప్తు పురోగమనంలో ఉంది.
ఆరోగ్య, కుటుంబ సంక్షేమ మంత్రిత్వ శాఖ
భారతదేశానికిచెందిన ఇండియన్ కౌన్సిల్ ఆఫ్ మెడికల్ రిసర్చ్  కు, స్విట్జర్లాండ్కు చెందిన జిఎఆర్ డిపి ఫౌండేషన్ ఆన్ ఆంటిమైక్రోబియల్ రిజిస్టన్స్ రిసర్చ్ ఎండ్ఇన్నొవేశన్ కు మధ్య అవగాహన పూర్వక ఒప్పంద పత్రానికి ఆమోదం తెలిపిన మంత్రిమండలి
అంతర్జాతీయ విజ్ఞానశాస్త్ర పరమైనటువంటి, సాంకేతిక విజ్ఞాన సంబంధమైనటువంటి సహకారం తాలూకు ఫ్రేమ్ వర్క్ పరిధి కి లోబడి భారతదేశాని కి చెందిన ఇండియన్ కౌన్సిల్ ఆఫ్ మెడికల్ రిసర్చ్  కు, స్విట్జర్లాండ్ కు చెందిన జిఎఆర్ డిపి ఫౌండేశన్ ఆన్ ఆంటిమైక్రోబియల్ రిజిస్టన్స్ రిసర్చ్ ఎండ్ ఇన్నొవేశన్ కు మధ్య సంబంధాల ను పటిష్ఠ పరచడం తో పాటు ఉభయ పక్షాల ప్రయోజనాలు ముడిపడిన రంగాల లో సహకారాన్ని పెంచుకోవడానికి ఉద్దేశించిన ఒక అవగాహన పూర్వక ఒప్పంద పత్రం గురించిన వివరాల ను ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రి వర్గ సమావేశం దృష్టి కి తీసుకు రావడమైంది. భారతదేశం ఈ ఎమ్ఒయు పై 2021 మార్చి నెల లో సంతకాలు చేసింది.
లాభాలు:
ఈ ఎమ్ఒయు ఉభయ పక్షాల ప్రయోజనాలు ముడి పడిన రంగాల లో భారతదేశానికి, స్విట్జర్లాండ్ కు మధ్య సంబంధాల ను అంతర్జాతీయ విజ్ఞాన శాస్త్రపరమైన, సాంకేతిక విజ్ఞానపరమైన సహకారం తాలూకు ఒక ఫ్రేంవర్క్ పరిధి కి లోబడి మరింత గా బలోపేతం చేయనుంది.
ఆర్థిక ప్రభావం:
ఐసిఎమ్ఆర్-జిఎఆర్ డిపి సహకారం లో భాగం గా సంయుక్త లక్ష్యాలు విజయవంతం అయ్యేటట్లు చూడటానికి ఉభయ పక్షాలు ఆర్థికం గాను, ఇతరత్రా పద్ధతులలోను తోడ్పాటులను అందించడం కోసం ఒక వ్యూహాన్ని ఏర్పరచడం అనేది కలిసి ఉంటుంది. ప్రాజెక్టుల లో నిమగ్నం అయిన ఇతర పక్షానికి గాని లేదా తృతీయ పక్షాల కు గాని నేరు గా ఆర్థిక సహాయాన్ని అందించేందుకు ఆస్కారం ఉంటుంది. ఆర్థికమైనటువంటి తోడ్పాటు, ఇతరేతరమైనటువంటి తోడ్పాటులు అనేవి చట్ట పరమైన నిబద్ధత తో కూడిన వేరు వేరు ఒప్పందాల కు లోబడి ఉంటాయి.
పూర్వ రంగం:
దేశం లో సంస్థల పరంగా అంతర్గతం గానూ, ఆ పరిధి కి ఆవల జరిగే బయోమెడికల్ రిసర్చ్ ను ఐసిఎమ్ఆర్ ప్రోత్సహిస్తూ వస్తున్నది. జిఎఆర్ డిపి ఒక లాభాపేక్ష రహిత పరిశోధన, అభివృద్ధి సంస్థ గా పనిచేస్తోంది. జిఎఆర్ డిపి ఆంటీబయోటిక్ చికిత్సల ను మెరుగుపరచడం గానీ లేదా అటువంటి చికిత్స పద్ధతుల ను అభివృద్ధి పరచి వాటిని లక్షిత వర్గాల కు అందజేయడం ద్వారా ప్రపంచ వ్యాప్త సార్వజనిక ఆరోగ్య అవసరాల ను తీర్చడం కోసం కృషి చేస్తున్నది.
వాణిజ్యం, పరిశ్రమల మంత్రిత్వ శాఖ
భారతదేశ ఎగుమతులు వేగంగా పెరుగుతున్నాయి.... ప్రధానమంత్రి శ్రీ నరేంద్ర మోదీ
ప్రపంచ రేటింగ్ ఏజెన్సీలు భారతదేశ సామర్థ్యాన్ని గుర్తించాయి... ప్రధానమంత్రి శ్రీ నరేంద్ర మోదీ
భారతీయ యువత ప్రపంచ స్టార్టప్ పర్యావరణ వ్యవస్థలలో దేశాన్ని మొదటి మూడు స్థానాల్లో చేర్చారు: స్వాతంత్ర్య దినోత్సవ ప్రసంగంలో ప్రధానమంత్రి
భారతదేశ ఎగుమతులు వేగంగా పెరుగుతున్నాయి. ప్రపంచ రేటింగ్ ఏజెన్సీలు భారతదేశ సామర్థ్యాన్ని గుర్తించాయి అని ప్రధానమంత్రి శ్రీ నరేంద్ర మోదీ వెల్లడించారు. ఈరోజు 77వ స్వాతంత్ర్య దినోత్సవం సందర్భంగా ఎర్రకోట ప్రాకారాల నుండి ప్రధానమంత్రి శ్రీ నరేంద్ర మోదీ ప్రసంగించారు. ప్రగతి పథంలో సాగుతున్న భారతదేశ ప్రయాణం ఆగదని ప్రపంచం చెబుతోందని అన్నారు. ప్రపంచ రేటింగ్ ఏజెన్సీలు భారతదేశాన్ని ప్రశంసిస్తున్నాయని, కరోనా తర్వాత కొత్త ప్రపంచ క్రమంలో భారతదేశం సామర్థ్యాన్ని ప్రపంచం గుర్తించిందన్నారు. ప్రపంచ సరఫరా వ్యవస్థ కు అంతరాయం ఏర్పడిన సమయంలో మానవ అవసరాలకు ప్రాధాన్యత ఇస్తూ సమస్యలకు పరిష్కారాలను కనుగొనవచ్చని ప్రపంచానికి భారతదేశం తెలియజేసిందన్నారు. . నేడు భారతదేశం గ్లోబల్ సౌత్ వాణిగా భారతదేశం మారిందని పేర్కొన్నారు ప్రధానమంత్రి భారత ఆర్థిక వ్యవస్థ ఇప్పుడు ప్రపంచ సరఫరా గొలుసులో భాగమై దానికి స్థిరత్వాన్ని అందజేస్తుందని అన్నారు.
తన ప్రసంగంలో ప్రధానమంత్రి స్టార్టప్ల గురించి ప్రత్యేకంగా ప్రస్తావించారు. తమ శక్తి సామర్థ్యాలతో భారతదేశ యువత ప్రపంచ స్టార్టప్ రంగంలో భారతదేశానికి మొదటి మూడు స్థానాల్లో స్థానం లభించేలా చూసారని అన్నారు. స్టార్టప్ రంగంలో భారతదేశం సాధించిన అభివృద్ధి, భారత యువత సామర్థ్యాన్ని చూసి ప్రపంచ యువత ఆశ్చర్యపోతున్నారని అన్నారు. సాంకేతికతతో నేటి ప్రపంచం నడుస్తోంది అని తెలిపిన ప్రధానమంత్రి సాంకేతిక రంగంలో తనకున్న ప్రతిభతో ప్రపంచంలో భారతదేశం కీలక పాత్ర పోషిస్తుందన్నారు. అత్యంత అభివృద్ధి చెందిన దేశాల ప్రపంచ నాయకులు డిజిటల్ ఇండియా విజయాన్ని గుర్తించారని తెలిపిన ప్రధానమంత్రి భారతదేశంలో అమలు జరుగుతున్న కార్యక్రమాల పట్ల ప్రపంచ దేశాలు ఆసక్తి కనబరుస్తున్నాయి అని ప్రధాన మంత్రి పేర్కొన్నారు.
రక్షణ మంత్రిత్వ శాఖ
ఇజ్రాయెల్ రక్షణ మంత్రితో టెలిఫోన్లో సంభాషించిన రక్షణ మంత్రి శ్రీ రాజనాథ్ సింగ్
ఇరు దేశాల మధ్య రక్షణ సంబంధాలను మరింత బలోపేతం చేయడంపై చర్చ
రక్షణ మంత్రి శ్రీ రాజనాథ్ సింగ్ ఈ రోజు ఇజ్రాయెల్ రక్షణ మంత్రి లెఫ్టినెంట్ జనరల్ బెంజిమిన్ గాంట్జ్తో టెలిఫోన్ సంభాషణ జరిపారు. ఇరు దేశాల మధ్య వ్యూహాత్మక సహకారం పురోగతిపై మంత్రులు ఇద్దరూ సంతృప్తి వ్యక్తం చేశారు రక్షణ చర్యలను మరింతగా బలోపేతం చేసే అవకాశాలపై చర్చించారు. కోవిడ్ -19 మహమ్మారితో పోరాటపు విషయమై జరుగుతున్న పరిశోధన, అభివృద్ధి కార్యక్రమాల్లో ఇరుపక్షాల సహకారం పట్ల వారు సంతృప్తి వ్యక్తం చేశారు. ఇది రెండు దేశాలకు ప్రయోజనం చేకూర్చడమే కాకుండా పెద్దమొత్తంలో మానవతా ప్రయోజనానికి కూడా సహాయపడుతుంది. రక్షణ తయారీలో కొత్త సరళీకృత విదేశీ ప్రత్యక్ష పెట్టుబడుల  విధానం వల్ల ప్రయోజనం ఉన్నందున ఇజ్రాయెల్ రక్షణ సంస్థలు ఇందులో ఎక్కువ భాగం పాల్గొనాలని రక్షణ మంత్రి ఆహ్వానించారు. ప్రాంతీయ పరిణామాలపై ఇద్దరు మంత్రులు అభిప్రాయాలు పంచుకున్నారు. వీలైనంత తొందర్లో భారతదేశాన్ని సందర్శించాలంటూ రక్షణ మంత్రి శ్రీ రాజ్నాథ్ సింగ్ ఇజ్రాయెల్ రక్షణ మంత్రిని ఆహ్వానించారు. ఈ ఆహ్వానానికి ఇజ్రాయెల్ రక్షణ మంత్రి సానుకూలంగా స్పందించారు.
ప్రధాన మంత్రి కార్యాలయం
ధార్వాడ్లోని ఎలక్ట్రానిక్ తయారీ సముదాయంతో ధార్వాడ్.. పరిసర ప్రాంతాల ప్రజలకు ఎనలేని ప్రయోజనం: ప్రధానమంత్రి
ధార్వాడ్లోని ఎలక్ట్రానిక్ తయారీ సముదాయంతో ఆ నగరంసహా పరిసర ప్రాంతాల ప్రజలకు ఎంతో ప్రయోజనం చేకూరుతుందని ప్రధానమంత్రి శ్రీ నరేంద్ర మోదీ అన్నారు. తయారీ- ఆవిష్కరణల ప్రపంచంలో కర్ణాటక పురోగమనాన్ని ఇది నిర్దేశించగలదని కూడా ఆయన పేర్కొన్నారు.
అంతకుముందు కేంద్రమంత్రి ప్రహ్లాద్ జోషి ఒక ట్వీట్ ద్వారా కర్ణాటకలోని ధార్వాడ్ జిల్లాకు ఎలక్ట్రానిక్ తయారీ సముదాయం మంజూరైనట్లు తెలిపారు. చేశారు. ఈ సముదాయం ఏర్పాటుతో రాష్ట్రానికి రూ.1,500 కోట్ల పెట్టుబడులు వస్తాయన్నారు. ఈ పరిశ్రమలలో 18 వేల మందికి ఉద్యోగాలు లభిస్తాయని, తద్వారా జిల్లాతోపాటు రాష్ట్ర ఆర్థిక వ్యవస్థ కూడా పటిష్టం కాగలదని వివరించారు.
కేంద్ర మంత్రి ప్రహ్లాద్ జోషి ట్వీట్లపై ప్రధానమంత్రి ఒక ట్వీట్ ద్వారా స్పందిస్తూ;
“ఈ సముదాయం ధార్వాడ్, ఆ పరిసర ప్రాంతాల ప్రజలకు ఎనలేని ప్రయోజనం కలుగుతుంది. అలాగే తయారీ-ఆవిష్కరణల ప్రపంచంలో కర్ణాటక పురోగతిని కూడా నిర్దేశిస్తుంది” అని పేర్కొన్నారు.
(